**DOHODA O VSTUPE NA POZEMOK**

č. .............

**Poskytovateľ pomoci:**

názov: ......................

sídlo: ......................

IČO: ......................

DIČ: ......................

IBAN: ......................

konajúci: ......................

kontaktný e-mail: ......................

korešpondenčná adresa: ......................

(ďalej len „poskytovateľ pomoci“)

**Príjemca pomoci:** (vlastník pozemku)

názov: ......................

sídlo: ......................

IČO: ......................

DIČ: ......................

IBAN: ......................

konajúci: ......................

kontaktný e-mail: ......................

korešpondenčná adresa: ......................

(ďalej len „príjemca pomoci“)

**Dodávateľ sanačných prác:** (zhotoviteľ geologických prác)

názov: ......................

sídlo: ......................

IČO: ......................

DIČ: ......................

IBAN: ......................

konajúci: ......................

kontaktný e-mail: ......................

korešpondenčná adresa: ......................

(ďalej len „zhotoviteľ“)

(ďalej spolu len „zmluvné strany“)

sa dohodli na uzavretí dohody o vstupe na nehnuteľnosti a ich užívaní pre potreby vykonávania geologických prác (ďalej len „dohoda“) podľa § 51 Občianskeho zákonníka v platnom znení (ďalej len „OZ“) a § 29 ods. 3 zákona č. 569/2007 Z. z. o geologických prácach (geologický zákon) v znení neskorších predpisov (ďalej len „geologický zákon“)

v tomto znení:

**Preambula**

1. Poskytovateľ pomoci je príslušné ministerstvo, o ktorom vláda SR uznesením podľa § 5 ods. 7 zákona č. 409/2011 Z. z. o niektorých opatreniach na úseku environmentálnej záťaže a o zmene a doplnení niektorých zákonov v znení zákona č. 49/2018 Z. (ďalej len „zákon o envirozáťažiach“) rozhodne, že má zabezpečiť vykonanie povinností povinnej osoby v zmysle § 4 ods. 3 až 5 zákona o envirozáťažiach v prípadoch, ak pôvodca environmentálnej záťaže zanikol, zomrel alebo nie je možné určiť jeho právneho nástupcu.
2. Príjemca pomoci je (spolu)vlastníkom nehnuteľnosti – pozemku, vymedzenej v článku I bod 1 tejto dohody, na ktorej sa nachádza environmentálna záťaž evidovaná v registri environmentálnych záťaží pod označením ............ .
3. Na základe rozhodnutia Ministerstva životného prostredia Slovenskej republiky č. spisu: ..., č. záznamu: ... zo dňa .... bolo zastavené správne konanie vo veci určenia povinnej osoby pre environmentálnu záťaž evidovanú v registri environmentálnych záťaží pod označením ..........., pričom uznesením vlády Slovenskej republiky č. ... zo dňa ... bolo za povinné ministerstvo určené Ministerstvo životného prostredia Slovenskej republiky.
4. Zhotoviteľ je obchodnou spoločnosťou a zároveň držiteľom geologického oprávnenia č. ..., č. spisu: ...., č. záznamu: .... zo dňa .... na základe zmluvy o dielo uzavretej s poskytovateľom pomoci evidovanej v centrálnom registri zmlúv pod č. ... zhotoviteľom diela .... .

**Článok I**

1. Príjemca pomoci vyhlasuje, že je (spolu)vlastníkom pozemku nachádzajúceho sa v okrese ...., v obci ..., katastrálne územie ...., evidovaný na LV č. ...., vedeným okresným úradom ................, parcela registra ...., parcela č. ..., veľkosť pozemku ...., druh pozemku .... (ďalej len „predmet dohody“).
2. Príjemca pomoci prenecháva zhotoviteľovi predmet dohody podľa bodu 1 tohto článku výlučne za účelom realizácie geologických prác podľa geologického zákona a zákona o envirozáťažiach do užívania, a to konkrétne za účelom realizácie týchto činností:
   1. .Vstup zhotoviteľa na predmet dohody za účelom vykonávania sanačných prác.
   2. ...
3. Príjemca pomoci prenecháva zhotoviteľovi predmet dohody podľa bodu 1 tohto článku na dobu určitú, a to do doby potrebnej na dosiahnutie účelu dohody, pričom zhotoviteľ sa zaväzuje vykonať všetky sanačné práce najneskôr do 30. júna 2023 odo dňa .... (napr. účinnosti dohody alebo neskorší dátum od účinnosti). Tým nie je dotknuté ustanovenie čl. III bod 1 až 3 tejto dohody.
4. Na predmet dohody sú okrem zhotoviteľa oprávnení vstupovať a tento v nevyhnutnej miere užívať aj subdodávatelia zhotoviteľa, a to len spôsobom a v rozsahu, ktorý nepresahuje rozsah činností vymedzených v bode 2 tohto článku.
5. Zhotoviteľ geologických prác oznámi príjemcovi pomoci začatie vykonávania geologických prác písomne, najmenej 15 dní vopred a skončenie geologických prác najneskôr v deň skončenia činnosti.
6. Geologické práce budú vykonané v nevyhnutnom rozsahu, s minimálnym dopadom na majetok príjemcu pomoci a životné prostredie.

**Článok II**

1. Zhotoviteľ sa zaväzuje poskytnúť príjemcovi pomoci za vstup a užívanie predmetu dohody zhotoviteľom podľa článku I bod 1 tejto dohody jednorazovú primeranú náhradu, ktorá bola zmluvnými stranami dohodnutá vo výške .... eur.
2. Primeranú náhradu podľa predchádzajúceho bodu vyplatí zhotoviteľ príjemcovi pomoci v lehote do 7 pracovných dní od nadobudnutia účinnosti dohody na bankový účet príjemcu pomoci uvedený v záhlaví tejto dohody.

**Článok III**

1. Príjemca pomoci a zhotoviteľ sa zaväzujú, že strpia výkon kontroly, auditu súvisiaceho s predmetom tejto dohody kedykoľvek počas platnosti a účinnosti tejto dohody, ako aj v období 5 rokov po ukončení realizácie sanačných prác a oprávneným osobám poskytne všetku potrebnú súčinnosť.
2. Oprávnené osoby na výkon kontroly/auditu sú najmä:
   1. Ministerstvo životného prostredia Slovenskej republiky a ním poverené osoby,
   2. Najvyšší kontrolný úrad Slovenskej republiky,
   3. Úrad vládneho auditu,
   4. Certifikačný orgán a nimi poverené osoby,
   5. Orgán auditu, jeho spolupracujúce orgány a osoby poverené na výkon kontroly/auditu,
   6. Splnomocnení zástupcovia Európskej Komisie a Európskeho dvora audítorov,
   7. Orgán zabezpečujúci ochranu finančných záujmov Európskej únie,
   8. Slovenská agentúra životného prostredia
   9. Osoby prizvané subjektmi uvedenými v písm. (i) až (viii) v súlade s príslušnými právnymi predpismi Slovenskej republiky a právnymi aktmi Európskej únie.
3. Za strpenie výkonu kontroly/auditu a poskytnutie súčinnosti pri výkone kontroly/auditu neprináleží príjemcovi pomoci a zhotoviteľovi žiadna odmena, náhrada ani iné plnenie. Táto povinnosť trvá aj po zániku tejto dohody. V prípade zmeny legislatívnych aktov sú príjemca pomoci a zhotoviteľ povinní podriadiť sa kontrole príslušných orgánov tak, aby bol dosiahnutý účel sledovaný ustanoveniami 1. až 3. tohto článku dohody. Zhotoviteľ je povinný predovšetkým oznámiť nákladovú štruktúru plnenia podľa tejto dohody na základe požiadavky poskytovateľa pomoci alebo oprávneného orgánu a nimi poverených subjektov a osôb, dodať podpornú dokumentáciu účtovného a iného charakteru za účelom doloženia požadovaných podkladov pre výkon kontroly. Za účelom preventívneho riešenia problémov spojených s preukazovaním realizácie plnení podľa dohody je oprávnený požadovať tieto podklady aj poskytovateľ pomoci.
4. Príjemca pomoci je povinný strpieť nerušené užívanie predmetu dohody a vykonávanie sanačných prác v súlade s touto dohodou a súvisiacimi právnymi predpismi a zabezpečiť zhotoviteľovi nerušený prístup k predmetu dohody.
5. Po skončení výkonu sanačných prác je zhotoviteľ povinný odovzdať príjemcovi pomoci predmet dohody v stave v akom ho prevzal, s prihliadnutím na obvyklé opotrebenie a sanačné práce vykonané v súlade s touto dohodou. Všetky náklady spojené s uvedením predmetu dohody do predošlého stavu znáša zhotoviteľ. Ak nie je možné alebo hospodársky účelné nahradiť spôsobenú škodu uvedením do predošlého stavu, príjemca pomoci má právo na náhradu škody v peniazoch.

**Článok IV**

1. Ukončiť dohodu je možné písomnou dohodou o ukončení dohody uzatvorenou všetkými zmluvnými stranami, odstúpením od dohody, uplynutím doby trvania dohody podľa čl. I bod 3.
2. Zmluvné strany sa dohodli, že poskytovateľ pomoci odstúpi od tejto dohody v prípade, že príjemca pomoci uviedol v Čestnom vyhlásení príjemcu pomoci podľa Schémy štátnej pomoci na sanáciu environmentálnych záťaží v prípadoch, kedy zodpovednosť za sanáciu prechádza na štát (ďalej len „Schéma štátnej pomoci“) nepravdivé údaje ohľadom vyhlásenia, že nie je podnikom v ťažkostiach. Schéma štátnej pomoci je zverejnená v Obchodnom vestníku dňa 18. decembra 2017.
3. Príjemca pomoci je v prípade odstúpenia od tejto dohody podľa bodu 2 zo strany poskytovateľa pomoci povinný poskytovateľovi pomoci uhradiť sumu zodpovedajúcu pomernej časti nákladov na sanačné práce na predmete dohody.
4. Ukončením dohody podľa bodu 1 tohto článku zaniká záväzok pre všetky zmluvné strany, s výnimkou odstúpenia od dohody zo strany poskytovateľa pomoci. Ukončenie dohody podľa prvej vety tohto bodu neznamená zánik vzájomných peňažných nárokov medzi zmluvnými stranami, ktoré sú si zmluvné strany povinné vysporiadať. V prípade odstúpenia od dohody zo strany poskytovateľa pomoci jeho práva a povinnosti vyplývajúce z tejto dohody zanikajú s výnimkou nárokov, ktoré je oprávnený od zmluvných strán požadovať.

**Článok V**

1. Doručovanie akýchkoľvek písomností na základe tejto dohody alebo v súvislosti s ňou medzi zmluvnými stranami (ďalej len „písomnosť“) sa rozumie doručenie písomnosti doporučene poštou s doručenkou preukazujúcou doručenie na adresu určenú v záhlaví dohody, doručenie kuriérom (kuriérskou službou) alebo osobné doručenie príslušnou zmluvnou stranou.
2. Za deň doručenia písomnosti sa pokladá:
3. aj deň, v ktorý zmluvná strana, ktorá je adresátom, odoprie doručovanú písomnosť prevziať (a to bez ohľadu na zvolený spôsob doručovania podľa čl. V bod 1),
4. ak je písomnosť doručovaná zmluvnej strane na adresu určenú v záhlaví dohody prostredníctvom pošty ako obsah poštovej zásielky aj v deň, v ktorý

* márne uplynie úložná doba určená poštou pre vyzdvihnutie si tejto zásielky, alebo,
* je na tejto poštovej zásielke preukázateľne pracovníkom pošty vyznačená poznámka najmä, že „adresát sa odsťahoval“, „adresát je neznámy“, alebo iná poznámka podobného významu, ak sa súčasne táto poznámka zakladá na pravde

1. Pre potreby doručovania prostredníctvom pošty sa použijú adresy zmluvných strán uvedené v záhlaví zmluvy, ibaže odosielajúcej zmluvnej strane adresát písomnosti písomne oznámil inú adresu určenú na doručovanie písomností. V prípade akejkoľvek zmeny adresy určenej na doručovanie písomností sa príslušná zmluvná strana zaväzuje o zmene adresy bezodkladne písomne informovať druhú zmluvnú stranu. V takomto prípade je pre doručovanie rozhodujúca nová adresa riadne oznámená zmluvnej strane pred odosielaním písomnosti.

Zmluvné strany sa dohodli, že ich bežná komunikácia, v súvislosti s touto dohodou, môže prebiehať alternatívne v elektronickej podobe, a to prostredníctvom elektronickej správy   
(e-mailu).

**Článok VI**

1. Príjemca pomoci si je vedomý, že počas trvania tejto dohody má povinnosť byť zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“). Porušenie povinnosti podľa tohto bodu bude považované za podstatné porušenie dohody a poskytovateľ pomoci ako aj zhotoviteľ budú oprávnení od nej odstúpiť a dohoda v zmysle čl. IV bod 1 zaniká pre všetky zmluvné strany.
2. V prípade ak príjemca pomoci má povinnosť zápisu do registra partnerov verejného sektora a poskytovateľ pomoci zistí, že v registri partnerov verejného sektora nie je zapísané overenie identifikácie konečného užívateľa výhod k 31. decembru kalendárneho roka alebo, ak v registri partnerov verejného sektora nie je zapísaná oprávnená osoba dlhšie ako 30 dní, bude to považované za podstatné porušenie tejto dohody a poskytovateľ pomoci bude oprávnený od nej okamžite odstúpiť.

**Článok VII**

1. Zhotoviteľ podpisom tejto dohody potvrdzuje, že bol s predmetom dohody oboznámený a zároveň potvrdzuje prevzatie predmetu dohody za účelom užívania v súlade s touto dohodou.
2. Príjemca pomoci podpisom tejto dohody berie na vedomie skutočnosť, že nadobudnutím jej účinnosti mu je poskytnutá štátna pomoc vo výške ........... eur v zmysle Schémy štátnej pomoci.
3. Príjemca pomoci podpisom tejto dohody berie na vedomie skutočnosť, že uskutočnením sanačných prác podľa tejto dohody dôjde k zvýšeniu hodnoty predmetu dohody o ......... eur. Túto sumu je príjemca pomoci povinný uhradiť poskytovateľovi pomoci, a to do 60 dní od doručenia písomnej výzvy poskytovateľa pomoci na úhradu zvýšenej hodnoty pozemku, v zmysle Schémy štátnej pomoci.
4. Právne vzťahy touto dohodou výslovne neupravené sa spravujú príslušnými ustanoveniami OZ, geologického zákona, zákona o envirozáťažiach, Schémy štátnej pomoci a súvisiacich vykonávacích predpisov.
5. Ak niektoré ustanovenia tejto dohody budú zmluvné strany, ich právni nástupcovia, príslušné súdy alebo iné kompetentné orgány považovať za neplatné alebo nevymáhateľné, potom takéto ustanovenia dohody budú neplatné iba v dotknutom a v najužšom možnom rozsahu, pričom zvyšná časť týchto ustanovení, ich význam a dôsledky, ako aj ostatné ustanovenia dohody zostanú aj naďalej v platnosti. Zmluvné strany alebo ich právni nástupcovia budú v danom prípade postupovať tak, aby účel ustanovení tejto dohody považovaných za nevymáhateľné alebo neplatné bol v maximálne možnej miere rešpektovaný a pre zmluvné strany, resp. ich právnych nástupcov právne záväzný vo forme umožňujúcej jeho právnu vymáhateľnosť.
6. Akékoľvek zmeny a doplnenia dohody, s výnimkou oznámenia o zmene korešpondenčnej adresy môžu byť vykonané len písomným a očíslovaným dodatkom po vzájomnej dohode všetkých zmluvných strán a podpísané oprávnenými zástupcami zmluvných strán.
7. Dohoda je vyhotovená v piatich vyhotoveniach, tri pre poskytovateľa pomoci, jedno pre príjemcu pomoci a jedno pre zhotoviteľa.
8. Zmluvné strany vyhlasujú, že dohoda neobsahuje žiadne informácie, ktoré sa nemôžu sprístupniť podľa ustanovení zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „zákon o slobode informácií“) s výnimkou osobných údajov a bankového spojenia.
9. Dohoda nadobúda platnosť jej podpísaním všetkými zmluvnými stranami a účinnosť v súlade s § 47a OZ a § 5a zákona o slobode informácií dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Zmluvné strany berú na vedomie, že táto dohoda je povinne zverejňovanou zmluvou podľa zákona o slobode informácií a súhlasia s jej zverejnením v Centrálnom registri zmlúv vedenom Úradom vlády Slovenskej republiky. Ak je dohoda zverejnená viacerými spôsobmi, rozhodujúce pre nadobudnutie účinnosti tejto dohody je jej zverejnenie poskytovateľom pomoci.
10. Zmluvné strany vyhlasujú, že si túto dohodu prečítali, jej obsahu porozumeli a na znak toho, že obsah tejto dohody zodpovedá ich skutočnej a slobodnej vôli, ju podpísali.
11. Neoddeliteľnou súčasťou tejto dohody sú tieto prílohy:
12. .... .

Za príjemcu pomoci: Za zhotoviteľa:

V ................ dňa .............. V ................ dňa ..............

.......................................... ..........................................

Za poskytovateľa pomoci

V ................ dňa ..............

..........................................